**ZÁPISNICA Z RIADNEHO** **ZHROMAŽDENIA URBÁRSKEJ OBCE MÁST**

 **SO SÍDLOM V STUPAVE KONANEJ DŇA 6.11.2022**

**V REŠTAURÁCII CEVASERVIS , CEMENTÁRENSKÁ ul., STUPAVA**

1) Na začiatku zhromaždenia „ďalej aj Z“, predseda Urbárskej obce „ďalej aj UO“ Ing. Jozef Blažek privítal prítomných podielnikov Urbárskej obce Mást a lesného spoločenstva Mást so sídlom v Stupave a predložil na schválenie program v znení, ako bol uvedený v rozoslaných pozvánkach k „Z“. Predložený návrh programu na základe hlasovania prítomných podielnikov na zhromaždení bol schválený jednomyseľne**.**

2) **Zhromaždením bol prijatý návrh programu s týmito bodmi**

1. Prezentácia účastníkov od 14.30 hod
2. Otvorenie schôdze o 15.00 hod
3. Voľba mandátovej , návrhovej komisie a volebnej , voľba zapisovateľa a overovateľov zápisnice
4. Informácia o účasti členov a uznášaniaschopnosti zhromaždenia (Mandátová komisia)
5. Správa o činnosti Výboru za rok 2021
6. Správa o činnosti lesného hospodára za rok 2021
7. Správa predsedu Dozornej rady za rok 2021
8. Návrh na vyplatenie odmien členom výboru a dozornej rade za rok 2021
9. Návrh na dlhodobý prenájom Milana Matúša na parcely č.1827/82 a 1946/30
10. Informácia o ponukách možnosti výstavby v lokalite Mást – rybník a Devínska cesta
11. Návrh na schválenie ročného finančného limitu pre právnu kanceláriu
12. Diskusia
13. Občerstvenie
14. Vyhodnotenie uznesení

15) Záver a ukončenie zasadnutia Zhromaždenia spoločenstva Poznámka: v prípade , že riadne zhromaždenie nebude uznášaniaschopné, bude toto zhromaždenie považované za

 1. čiastkové zhromaždenie. Zároveň termín 2. čiastkového zhromaždenia je stanovený na 20.11.2022 reštautácii v Cevaservise , Stupava o 15,00 hod.

***Za : 100% hlasov Zdržal sa: 0 % hlasov Proti: 0 % hlasov***

***Program zhromaždenia bol schválený jednomyseľne*** *(* hlasovalo *sa aklamačne).*

**3**) **Voľba mandátovej a návrhovej komisie, zapisovateľa overovateľov zápisnice**

 **Za členov návrhovej komisie boli navrhnutí**:

* Ing.Javor Marek
* Ing. Slezáková Ľubica
* Ing.Draškovičová Jana

***Za : 100% hlasov Zdržal sa: 0 % hlasov Proti: 0% hlasov***

***Členovia návrhovej komisie boli na základe hlasovania prítomných podielnikov* na *Riadnom zhromaždení schválení jednomyseľne* (** *hlasovalo sa aklamačne).*

 **Za členov mandátovej komisie boli navrhnutí**:

* Hrica Anton
* Lachkovičová Božena
* Lachkovičová Mária

 ***Za : 100 % hlasov Zdržal sa: 0% hlasov Proti : 0 % hlasov***

***Členovia mandátovej komisie boli na základe hlasovania prítomných podielnikov* na *Riadnom zhromaždení schválení jednomyseľne* (** *hlasovalo sa aklamačne).*

**Za zapisovateľku bola navrhnutá:**

* Maderová Ivona

 **Za overovateľov zápisnice boli navrhnutí:**

* Stankovský Štefan
* Veselá Anna

***Za : 100 % hlasov Zdržal sa: 0% hlasov Proti: 0 % hlasov***

***Zapisovateľ a overovatelia zápisnice na základe hlasovania prítomných podielnikov* na *Riadnom zhromaždení boli schválení jednomyseľne* (** *hlasovalo sa aklamačne).*

**4**) **Informácia o účasti členov a uznášaniaschopnosti zhromaždenia (Mandátová komisia)**

Mandátova komisia  zložení: Lachkovičová Božena ,Hrica Anton, Lachkovičová Mária oznámila, že z celkového počtu všetkých členov je prítomných **57,17 % hlasov** (hlasy vrátane SPF )a **z celkového počtu známych členov (**bez SPF**) je prítomných 52,3 % známych hlasov** ( 94 členov Urbárskej obce a lesného spoločenstva Mást so sídlom v Stupave), čo je nadpolovičná väčšina hlasov. Zhromaždenie je v zmysle Zmluvy vlastníkov podielov spoločnej nehnuteľnosti **uznášaniaschopné.**

Zhromaždenie je uznášaniaschopné, je preto vyhlásené za riadne Zhromaždenie v zmysle zákona č. 97/2013 Z. z o pozemkových spoločenstvách v znení neskorších predpisov.

**5)** **Správa o činnosti výboru UO a Lesného spoločenstva Mást** – predniesol predseda predseda UO Ing. Jozef Blažek

„Vážené dámy, vážení páni výbor Urbárskej Obce pracoval v zložení Ing. Jozef Blažek - predseda,Anton Hrica - podpredseda, členovia: Ing. Ľubica Slezáková, Pavel Veselý, Božena Lachkovičová,

Jana Draškovičová, Ivona Maderová Dozorná rada: Ing. Rudolf Suchý – predseda, členovia: Ing.Miroslav Suchý, Mária Lachkovičová. Od posledného Valného zhromaždenia v r. 2021 sa výbor

stretol spolu 6krát a v r. 2022 12x.

R. 2021 bol rok kovidový, a taktiež bol volebný, a na Zhromaždení bol zvolený nový výbor nášho spoločenstva. Výbor si zvolil predsedu a podpredsedu, za predsedu bol zvolený p. Blažek a za

podpredsedu bol zvolený p. Hrica. Dozorná rada si zvolila za predsedu Ing. Rudolfa Suchého. Kovidový rok bol poznačený aj všeobecnou podnikateľskou nečinnosťou. Výbor sa stretával veľmi

málo, aj to sme riešili stretávaním sa na dvore Obecného domu, kde sme sedeli vonku, a aj s rúškami.V zime máme problém sa stretávať, naša kancelária je odpojená od kúrenia aj elektriky.

V pasienkovej časti nášho spoločenstva sme riešili hlavne nájomné zmluvy, a to buď ich aktualizácie resp. podpísanie nových nájomných zmlúv, ktoré sú krátkodobé, t.j. do doby nájmu 5 rokov.

 Zoznam aktuálnych nájomných zmlúv, je možné nájsť aj na webovej stránke Urbárskej obce –www.urbarmast.sk

Prenajali sme p. Jablonickému pri betonárke, parcelu p.č. 1806/22 v k.ú. Mást I., o výmere 2076 m².Vyplatili sme schválené peniaze Zhromaždením podielnikov. Koncom r. 2021 sme začali uvažovať a riešiť lokalitu Za Rybníkom, a plány na výstavbu v tejto lokalite. Začali sme hľadať spôsob ako danú lokalitu, uviesť do podnikateľského prostredia a začať na nej zarábať. Preto je aj termín tohto Zhromaždenia posunutý do jesene, predpokladali sme, že sa nám podarí pripraviť ponuku na využitie tejto plochy. Ďalšie informácie budú v bode 10. nášho programu.

V rámci ťažby dreva naďalej spolupracujeme s P. Hermanom. Jeho ponuka bola za predaj dreva na pni: 32,00 € -+DPH, pri spracovaní palivového dreva 12,50+DPH za jeden priestorový meter. Z toho teda vyplýva , že cena pre záujemcov o palivové drevo pre našich podielnikov je pri 5 plnometroch dreva:

 1) Za drevnú hmotu – platilo sa na účet urbárskej obce 5x5 € ( za 1 plnometer)=25,00 € + 5,00 € ( DPH)= 30,00 € s DPH

2) Za spracovanie dreva 5x12,50 €= 62,50 € + 12,50 € DPH= 75 € s DPH sa platilo pánovi Hermanovi

3) Za dovoz dreva : 35 € + 7 € (DPH)= 42,00 € s DPH

Spolu teda to vychádza 147 € aj s DPH, pánovi Hermanovi zaplatíte 117 € aj s DPH a urbárskej obci 30,€ aj s DPH.

Záujemcovia o palivové drevo sa môžu zapísať do zoznamu záujemcov o palivové drevo, kde si vyplnia meno a priezvisko, adresu kam drevo doručiť, adresu kam treba poslať faktúru a telefónny kontakt.

V prípade , že na liste vlastníctva už budú zapísané jednotlivé podiely, budeme musieť zvolať zvlášť schôdzu lesného spoločenstva. Máme totiž rôznych podielnikov v pasienkovom spoločenstve a rôznych  v lesnom spoločenstve. Niektorí vlastníci pasienkového spoločenstva nevlastnia les, a niektorí vlastníci lesa nevlastnia pasienky. Takisto príjem z nájomného pri pasienkovom spoločenstve môže byť oslobodený od DPH, ale tržby z ťažby dreva podliehajú plateniu DPH. Budú musieť vzniknúť dve nezávislé pozemkové spoločenstvá? Taktiež peniaze z ťažby dreva sa nevyplácajú a zostávajú na účte urbáru.

Úlohou novozvoleného výboru bude založiť lesné spoločenstvo, vymyslieť systém fungovania dvoch

spoločenstiev.

Ďakujem za pozornosť.

***Za : 100 % hlasov Zdržal sa: 0% hlasov Proti: % hlasov***

***Riadne zhromaždenie schvaľuje správu predsedu výboru*** *( hlasovalo sa aklamačne).*

***Uznesenie bolo prijaté jednomyseľne.***

**6) Správa odborného lesného hospodára** –

Správu za rok 2021 predniesol Ing . František Daubner ( priložená k zápisnici )

***Za : 100 % hlasov Zdržal sa: 0 % hlasov Proti:0 % hlasov***

***Riadne zhromaždenie schvaľuje správu lesného hospodára*** *( hlasovalo sa aklamačne).*

***Uznesenie bolo prijaté jednomyseľne.***

**7)** **Správa predsedu Dozornej rady -** predniesol Ing . Miroslav Suchý

Člen dozornej rady Ing. Miroslav Suchý oboznámil Valné zhromaždenie s hospodárením Urbárskej obce ku dňu 31.12.2021.

***Za : 100 % hlasov Zdržal sa: 0 % hlasov Proti: 0 % hlasov***

***Riadne zhromaždenie schvaľuje správu predsedu dozornej rady o hospodárení Urbárskej obce***

*( hlasovalo sa aklamačne).*

**8**) **Návrh na vyplatenie odmien členom výboru a dozornej rady za rok 2021:**

Predseda výboru spoločenstva Ing. Jozef Blažek predniesol návrh na vyplatenie odmien členom výboru a členom dozornej rady **vo výške 5 665,- €.**

Odmeny výboru a dozornej rade :

Navrhovaná odmena výboru a dozornej rade za r. 2021 je podľa stanov z obratu 63 309 € stanovená vo výške 5 665,-€ (10 % zo zisku do 50 000 € vrátane a 5 % zo zisku nad 50 000 €)

***Za : 100 % hlasov Zdržal sa: 0 % hlasov Proti: 0 % hlasov***

***Zhromaždenie schvaľuje odmeny členom výboru a členom Dozornej rady v celkovej výške***

***5 665,- €.***

***Uznesenie bolo prijaté jednomyseľne*** *( hlasovalo sa aklamačne).*

**9) Návrh na dlhodobý prenájom Milana Matúša na parcely č.1827/82 a 1946/30**

9.1/ Návrh na schválenie dlhodobého prenájmu uh. 1827/82 reg. “C” KN v k.ú. Mast o výmere 391m²,

 za cenu 2,50€/m²/rok. Doba nájmu je od 01.07.2023 do 30.06.2104, t.j. 81 rokov.

Odôvodnenie:

Táto parcela je dvorom pre budovu, ktorá tam stojí a ktorú má p. Milan Matúš vo vlastníctve. Doba nájmu sa zosúlaďuje s prenájmom susediaceho pozemku p.č. 1827/59, ktorý už má žiadateľ v dlhodobom prenájme. Výbor súhlasí z prenájmom tejto parcely na dobu 81 rokov, navrhuje cenu

 2,50 €/m2/rok, a prekladá túto žiadosť na schválenie Zhromaždeniu podielnikov.

Diskusia k bodu 9 :

* P. Chudá sa informovala , či je zmluva vypovedateľná
* Ing. Jozef Blažek uistil , že zmluva je vypovedateľná z dôvodu neplatenia

***Za : 100 % hlasov Zdržal sa: 0 % hlasov Proti: 0 % hlasov***

Uznesenie k bodu 9/1

**Riadne zhromaždenie Urbárskej obce a lesného spoločenstva Mást so sídlom v Stupave pozem. spol., schvaľuje a splnomocňuje výbor Urbárskej obce a lesného spoločenstva Mást so sídlom v Stupave pozem spol., na podpísanie zmluvy s p. Milanom Matúšom na dlhodobý 81 ročný prenájom parcely p.č. 1827/82- výmera 391 m2, druh pozemku zastavaná plocha a nádvorie, za cenu 2,50 €/m2/rok.**

9.2/ Návrh na schválenie dlhodobého prenájmu parcely p.č. 1949/30 reg. “C” KN v k.ú. Mast o výmere 200m², za cenu 1,00€/m²/rok. Doba nájmu je od 01.01.2023 do 31.12.2106, t.j. 83 rokov.

Odôvodnenie:

Táto parcela je prístupovou komunikáciou pre parcelu č. 1946/8 v k.ú. Mast, ktorú má p. Milan Matúš v dlhodobom prenájme. Doba nájmu sa zosúlaďuje s prenájmom pozemku p.č. 1946/8, ktorú má žiadateľ v prenájme od r. 2007. Výbor súhlasí z prenájmom tejto parcely v ½, na dobu 83 rokov, navrhuje cenu 1,00 €/m2/rok, a prekladá túto žiadosť na schválenie Zhromaždeniu podielnikov.

***Za : 100 % hlasov Zdržal sa: 0 % hlasov Proti: 0 % hlasov***

Uznesenie k bodu 9/2

**Riadne zhromaždenie Urbárskej obce a lesného spoločenstva Mást so sídlom v Stupave pozem. spol., schvaľuje a splnomocňuje výbor Urbárskej obce a lesného spoločenstva Mást so sídlom v Stupave pozem spol., na podpísanie zmluvy s p. Milanom Matúšom na dlhodobý 83 ročný prenájom parcely p.č. 1946/30**

**v podiele ½ o výmere 200 m2, druh pozemku zastavaná plocha a nádvorie, za cenu 1,00** **€/m2/rok.**

**10) Informácia o ponukách možnosti výstavby**

 **a) lokalita Mást -  Devínska cesta**

 **b)  lokalita Mást – Pri Rybníku**

Predseda výboru p. Ing. Jozef Blažek oboznámil Zhromaždenie , že je záujem o výstavbu v lokalite :

* **v časti Mást – Devínska cesta vedenom na LV 3399**

**KN-C 1806/2- časť 246 m2 ,**

**KN-C1806/9 -519m2,**

**KN-C1806/10 mimo územného plánu - 1609 m2,**

**KN-C 1806/12, -276 m2,**

**KN-C 1806/27 -2045m2,**

**KN-C 1806/29- 511m2 - celkom 5206m2 a**

**KN-C1806/28 – 354m2 ( zabezpečenie prístupu )**

* V časti **Mást – Pri Rybníku vedenom na LV 3399**

**KN-C 1059/21 – orná pôda o výmere 17984 m2;**

**KN-C 1059/92 – orná pôda o výmere 15736 m2;**

**KN-C 1059/93 – orná pôda o výmere 14979 m2;**

**KN-C 1059/94 - orná pôda o výmere 9521 m2;**

**KN-C 1059/96 - orná pôda o výmere 2608 m2;**

**KN-C 1059/98 - orná pôda o výmere 1877 m2;**

**KN-C 1059/99 - orná pôda o výmere 770 m2;**

**KN-C 1059/100 - orná pôda o výmere 472 m2;**

**KN-C 1059/101 - orná pôda o výmere 378 m2;**

**KN-C 1059/103 - orná pôda o výmere 215 m2;**

**KN-E 1060/3 - TTP o výmere 66 m2;**

**KN-E 1063/2 – TTP o výmere 1261 m2;**

**KN-E 1063/3 – TTP o výmere 454 m2;**

**KN-E 1063/4 – TTP o výmere 249 m2;**

**KN-C 1063/17 – orná pôda o výmere 3319 m2;**

**KN-C 1063/14 – orná pôda o výmere 22986 m2;**

**KN-C 1063/27, zastavaná plocha o výmere 219 m2;**

**KN-C 1063/28 – orná pôda o výmere 1263 m2;**

**KN-C 1063/31 – orná pôda o výmere 1830 m2;**

**KN-C 1063/32 – orná pôda o výmere 167 m2;**

**KN-C 1063/65 – orná pôda o výmere 1290 m2;**

**KN-C 1063/66 – orná pôda o výmere 1710 m2;**

**KN-C 1064/11 – zastavaná plocha o výmere 117 m2;**

**KN-C 1064/9 – orná pôda o výmere 5418 m2;**

**KN-C 1430/7 – ostatná plocha o výmere 301 m2;**

na vybudovanie rodinných/bytových domov .

Diskusia k bodu 10:

* p.predseda výboru Ing. Jozef Blažek informoval o akú rozlohu ide a kde sa pozemky nachádzajú.
* P. Jozef Blažek informoval , aké boli doteraz predložené ponuky a aké sú možnosti . Jeden spôsob odpredaj – musí súhlasiť 100% hlasov Zhromaždenia , alebo formou nájmu .
* do diskusie vstúpil p. Ing Verner a objasnil predstavu o tom , ako by mohli byť vyhotovené zmluvy a objasnil situáciu v bankách
* p. Andrea Jančárová sa spytuje , ako by boli zaviazané zmluvy s nasledujúcimi vlastníkmi
* p. Marek Javor sa informoval , aká by bola dĺžka dlhodobého prenájmu a taktiež pripomenul situáciu spred 10 r. - na Valnom zhromaždení chýbali hlasy na odpredaj pozemkov v tejto lokalite. Dal návrh, že suma nájmu sa vyplatí v prvých piatich rokoch a ďalej len symbolická suma . Skonštatoval , že odpredaj sa nepodarí .
* p. Deana Chudá položila otázku pánovi Vernerovi , akú má predstavu o vyplácaní nájmu
* p. Verner ponúkol čiastku 265.000 Eur /rok po dobu 4 rokov + podiel na zisku + plné nájomné aj za cesty
* pán Ing. Blažek oboznámil Zhromaždenie , kde sa nachádzajú pozemky na Devínskej ceste a prezentoval ponuku od p. Vernera na 6 RD
* pán Verner ponúkol vysporiadanie vecného bremena , ročný nájom 5206 m2 x 2,8 za m2 ročne t,j 14 576,80 Eur vrátane DPH , pričom sa nerozlišuje , či sú to cesty , alebo v územnom pláne alebo mimo územného plánu + inflačná doložka prepočítaná na každých 5 rokov , plus prenájom parcely KN- C 1806/28-354m2 za 1 EUR za m2 ročne ako zabezpečenie prístupu ,

celkom 14 930,80 Eur ročne vrátane DPH

* pán Ing. Suchý pripomienkoval , že je zúčastnený na Zhromaždení v zastúpení za podielnika a nie ako developer a v tomto zmysle by sa mal na VZ vyjadrovať
* pán Javor pripomenul , že je to zdĺhavé pri budúcich nájomcoch ( dedičské konanie , riziko vecných bremien )

**11) Návrh na schválenie ročného finančného limitu pre právne služby vo výške 5000 Eur / rok**

* Za vyriešenie odstránenia vecného bremena z parciel pri bytovke na Devínskej ceste p.č.1806/27, 1806/2, 1806/9, 1806/29 v k.ú. Mast
* Vrátenie parciel od SPF č. 1804/1 a 1827/1
* Výmena parciel s mestom Stupava pri ČOV, p. č, 1827/51 ktorá je v areále ČOV za p.č.1827/60 a 1946/15, ktoré sú mimo areálu ČOV.

**Uznesenie k bodu 11**

**Riadne zhromaždenie Urbárskej obce a lesného spoločenstva Mást so sídlom v Stupave pozem. spol., schvaľuje ročný finančný limit pre právne služby vo výške 5000€/rok**

**Uznesenie bolo prijaté jednomyseľne.** ( hlasovalo sa aklamačne )

**Diskusia bodu 11**

* p.Hrica chcel oboznámit Valné zhromaždenie o tom , že v zmluve s právnou kanceláriou je uvedené , že vznikne spoločný podnik
* pán Ing. Blažek uviedol túto informáciu na správnu mieru a informoval podielnikov, že s právnou kanceláriou je zatiaľ podpísaná len **Rámcová zmluva o spolupráci** a pre poskytnutie akejkoľvek ďaľšej konkrétnej právnej služby musí Výbor poslať právnej kancelárii objednávku pre poskytnutie právnej služby, následne právna kancelária vypracuje cenovú ponuka a až po akceptácii cenovej ponuky výborom môže dôjsť k reálnemu poskytnutiu právnej služby zo strany právnej kancelárie. Teda vznik spoločného podniku nie je nikde v podpísanej Rámcovej zmluve dojednaný .

**12) Diskusia**

Predseda zhromaždenia p. Ing. Blažek otvoril diskusiu :

* p.Hrica pripomienkoval cenu za drevo , že nová zmluva je za 38 ,- Eur
* p. Blažek objasnil , že táto suma je 35 ,- Eur + 20% DPH ( 42,- Eur )
* p. Stankovský vystúpil so svojim názorom na lokalitu Pri Rybníku. Konštatoval, že sa musí spraviť prieskum medzi podielníkmi , aby sa situácia neopakovala , ako pred desiatimi rokmi.
* Výbor informuje podielnikov , že podmienky pre kúpu palivového dreva pre rok 2023 budú zverejnené na webovej stránke urbárskeho spoločenstva <https://urbarmast.sk/>

**13) Občerstvenie**

**14) Uznesenie Valného zhromaždenia oprávnených osôb združených v pozemkovom spoločenstve v pozemkovom spoločenstve Urbárska obec a lesné spoločenstvo Mást so sídlom**

**v Stupave, pozemkové spoločenstvo s právnou subjektivitou – zo dňa 6.11.2022**

Riadne zhromaždenie

1. **Schvaľuje:**
2. Správu o činnosti výboru Urbárskej obce a lesného spoločenstva Mást so sídlom v Stupave za rok 2021
3. Správu odborného lesného hospodára Urbárskej obce a lesného spoločenstva Mást so sídlom v Stupave za rok 2021
4. Správu predsedu Dozornej rady za rok 2021
5. Odmeny členom výboru a členom Dozornej rady v celkovej výške 5 665,00 Eur
6. Spoluvlastníci pozemkov č.1827/82 a 1946/30 splnomocnili výbor Urbárskej obce a lesného spoločenstva Mást so sídlom v Stupave pozem spol., na podpísanie zmluvy s p. Milanom Matúšom na dlhodobý prenájom parciel
7. Nakoľko hlasovaním podielnikov k prednesenej informácii v bode 10, lokalita Mást -Devínska cesta sa preukázalo, **že je dosiahnutý 100% súhlas zúčastnených podielnikov** s prednesenou informáciou ohľadom prenájmu pozemkov v lokalite Mást Rybník (bod 10), riadne **zhromaždenie schvaľuje a splnomocňuje výbor Urbárskej obce a lesného spoločenstva Mást so sídlom v Stupave pozem spol., aby ďalej rokoval s developermi o nájme pozemkov v časti Mást – Devínska cesta** KN-C 1806/2- časť 246 m2 , KN-C1806/9 -519m2, KN-C1806/10 mimo územného plánu - 1609 m2, KN-C 1806/12, -276 m2, KN-C 1806/27 -2045m2,KN-C 1806/29- 511m2 - celkom 5206m2 a parcela KN-C1806/28 – 354m2 ( zabezpečenie prístupu).
8. Riadne zhromaždenie Urbárskej obce a lesného spoločenstva Mást so sídlom v Stupave pozem. spol., schvaľuje ročný finančný limit pre právne služby vo výške 5000€/rok

 **b ) Neschvaľuje  :**

1. Nakoľko hlasovaním podielnikov sa preukázalo, že **nie je dosiahnutý 100% súhlas zúčastnených podielnikov** s prednesenou informáciou ohľadom prenájmu pozemkov v lokalite Mást Rybník (bod 10), riadne zhromaždenie Urbárskej obce a lesného spoločenstva Mást so sídlom v Stupave pozem. spol., **neschvaľuje a nesplnomocňuje**  **výbor Urbárskej obce a lesného spoločenstva Mást so sídlom v Stupave pozem spol., aby ďalej rokoval s developermi o nájme pozemkov v časti Mást – Pri Rybníku vedenom na LV 3399 .**

**14) Záver a ukončenie zasadnutia Valného zhromaždenia:**

Predsedajúci Riadneho zhromaždenia Ing. Jozef Blažek poďakoval prítomným za aktívnu účasť, a ukončil rokovanie Riadneho zhromaždenia.

Zapisovateľ: Overovateľ zápisnice: Overovateľ zápisnice:

................................... .................................. ..........................................